text: 10 millioner til startboliger i Hedensted
  21 december 2012 kl. 14.56
  Østjysk Boligselskab i Hedensted er blevet tildelt 10 millioner kroner til drift af 16 såkaldte startboliger til udsatte unge. Boligerne får sociale viceværter, der skal forebygge at de unge kommer i uføre.
  Det er Stjernebo på Stjernegårdsvej i Hedensted, der fra 1. august 2013 bliver omdannet til startboliger ? en slags ungdomsboliger, der skal give de unge en god start i egen bolig.
  Der bliver deltidsansat tre såkaldte sociale viceværter, som vil være til rådighed for de unge morgen, middag og aften. De skal forebygge, at de unge kommer i uføre og i stedet hjælpe dem i gang med voksenlivet. Der er tale om overgangsboliger - de unge forventes at flytte fra dem senest, når de bliver 24 år.
  Ministeriet for by, bolig og landdistrikter har afsat i alt 47,5 mio. kroner til etablering af i alt 108 startboliger.
  De 16 startboliger hos Stjernebo i Hedensted bliver i første i første omgang de eneste i Syd- og Sønderjylland. Projektet strækker sig over 15 år.
  